Diari Oficial de la Generalitat Valenciana


Sumari del DOGV 6533, del 01-06-2011 (2011/5403)

Notificació de la interlocutòria dictada en el procediment de família pàtria potestat número 1388/2009.
-------------------------------------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5403


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment de família pàtria potestat número 1388/2009. [2011/5403]  
Família. Pàtria potestat 001388/2009  
Demandant: Leire Romero Cordellat.  
Procuradora: Esperanza Alonso Gimeno.  
Demandat: Javier Yusta Enguídanos.  
Procurador: -  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant aquest edicte, faig saber:  
Que en les actuacions de família pàtria potestat, seguides amb el número 001388/2009, a instàncies de Leire Romero Cordellat contra Javier Yusta Enguídanos, en parador desconegut, en les quals en data 8 d'octubre de 2010, s'ha dictat la interlocutòria resolutòria del procediment que literalment diu:  
«Interlocutòria número 270/2010  
València, 8 d'octubre de 2010  
Antecedents de fet  
Primer. La representació de Leire Romero Cordellat va presentar escrit en el qual sol·licitava que es reconeguera a la custòdia l'exercici exclusiu de les funcions inherents a la pàtria potestat respecte de la seua filla menor B. Y. R.  
Segon. Que es va traslladar aquesta sol·licitud al demandat perquè presentara al·legacions, sense que realitzara cap manifestació i es va convocar a les parts i al Ministeri Fiscal a una compareixença, que va tindre lloc amb el resultat que consta en les actuacions.  
Fonaments de dret  
Primer. L'article 158 del Codi Civil disposa que a instàncies del fill, parent o Ministeri Fiscal, el jutge adoptarà mesura cautelar per a assegurar la prestació d'aliments i proveir a les necessitats futures del fill en cas d'incompliment d'aquest deure per part dels seus pares, o les mesures pertinents a fi d'evitar pertorbacions perjudicials als fills derivades del canvi de titularitat del dret de custòdia, evitar la sostracció dels menors i en general, les altres disposicions oportunes a fi d'apartar al menor d'un perill o evitar-li perjudicis.  
Aquestes mesures es poden adoptar dins de qualsevol procés civil o penal o en un procés de jurisdicció voluntària.  
En aquest cas, ha quedat acreditat que el progenitor s'ha desentés absolutament de la seua filla, mai ha abonat la pensió d'aliments fixada en la sentència d'aquest Jutjat dictada en les actuacions 854/2007, com va reconéixer en la seua declaració davant el jutjat d'instrucció el 2 de març passat, ni sembla que ha tingut relació amb la xiqueta des d'aleshores, que en l'actualitat té set anys.  
Per tant, s'estima beneficiós per a la menor que la mare, que exerceix la custòdia tinga atribuït l'exercici en exclusiva de les funcions inherents a la pàtria potestat que li permeta, sense necessitat del concurs del progenitor, realitzar aquelles actuacions per al benefici i desenvolupament integral de la xiqueta, tals com obtindre documentació de la menor, adoptar decisions en relació amb la seua salud, col·legi, etc.  
L'exercici compartit de la pàtria potestat serà factible prèvia la resolució dictada en el procediment corresponent en què es reconega al pare com a cotitular d'aquest exercici.  
Segon. En matèria de costes no s'observen motius per a l'especial imposició.  
Vistos els preceptes legals esmentats i tots altres que hi són aplicables de forma general.  
Dispose  
S'atribueix a Leire Romero Cordellat l'exercici exclusiu de les funcions inherents a la custòdia de la seua filla.  
Contra aquesta resolució no s'hi pot interposar cap recurs.  
Ho dispose i firme Ana Vega Pons-Fuster Olivera, magistrada jutgessa del Jutjat de Primera Instància número 9 de València; en done fe.  
Firma de la jutgessa. Firma del secretari.  
I perquè valga de notificació de forma deguda al demandat Javier Yusta Enguídanos, en parador desconegut, expedisc i firme aquest edicte.  
  
València, 9 de març de 2011.- El secretari: Antonio Rodríguez-Moldes Peiró.